Adolexxenti jmut wara li aktarx kien attakkat minn kelb il-baħar fl-Awstralja
Adolexxenti ta' 15-il sena miet x'aktarx f'attakk minn kelb il-baħar waqt li kien qed jippratika 'surfing' fil-bajja Wooli, fin-nofsinhar ta' Brisbane, fl-Awstralja. Persuni li kienu fuq il-bajja tellgħu lit-tifel fuq il-bajja fejn ingħata attenzjoni medika għall-ġrieħi serji ħafna f'siequ iżda miet fuq il-post. L-awtoritajiet lokali għalqu l-bajja u għaddejjin b'investigazzjoni dwar l-inċident. Dan l-attakk huwa l-10 wieħed tat-tip tiegħu fl-Awstralja din is-sena.